《和王治臣新定即事》
宋代·张伯玉

碧泉千脉泻金沟，名是东南俗阜州。
任昉旧诗题县石，贺齐高叠照江流。
月明几处游归客，春色何人醉倚楼。
我是江潭钓鱼者，喜君相见且相留。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。